MS «Høgsfjord I»


== DS «Torghatten» som lokalrutebåt ==
Juli 1878: Levert fra Nylands Mek. Værksted, Oslo som lokalrutebåt «Torghatten» til Dampskibsselskabet «Torghatten»s Aktieselskab / v. Ulrik Quale, Kvaløya / Brønnøysund. Benyttet i lokalrutefart på Bindalsfjorden, Velfjorden og Vega. Registrert for 120 passasjerer.
Mars 1909: registrert Mo i Rana.
August 1913: Eierselskapet endret navn til AS Torghattens Dampskibsselskab / v. Ulrik Quale, Brønnøysund.
6. desember 1917: «Torghatten» var på vei i ruten fra Brønnøysund til Rørøy på Vega med last og 11 passasjerer, da skipet grunnstøtte ved Nesholmene. Ingen kom til skade, men skipet fikk bunnskader. Kondemnert på stedet og overtatt av ukjente assurandører. Berget.


== Fraktefartøy ==
April 1918: Solgt til As Baklandets Støberi & Mek. Verksted, Trondheim/Brønnøysund for kr. 66nbsp;700. Noe reparert?
Juli 1918: Solgt til Ole M. Froseth, Trondheim for kr. 7 500. Enkelt ombygd til fraktefartøy.
5. april 1921: Eier konkurs. Solgt på tvangsauksjon til Dyre Halse, Strinda/Trondheim for kr. 24 200. Benyttet i fraktfart i Trondheimsfjorden.
29. august 1924: Solgt til Susanne Vik, Trondheim for kr. 24 000.
18. mars 1925: Eier konkurs. Solgt på tvangsauksjon til Trondhjems Arbeiderforenings Spareskillingsbank, Trondheim. Drevet videre i fraktfart.
1925: «Torghatten» var på vei fra til Danmark med skrapjern, da den var innom Egersund. Der viste det seg av båten var overlastet og den slapp ikke videre.
23. mai 1925: Sorenskriveren i Egersund begjærte tvangsauksjon.


== DS «Høgsfjord I» ==
Juni 1925: Solgt på tvangsauksjon til AS Høgsfjord Motorbaadselskab, Fossan i Ryfylke/Stavanger for kr. 16 000. Ombygd til lokalrutebåt ved Stavanger Støberi & Dok, Stavanger. Innglasset salong («glassveranda») på båtdekket. Registrert for 188 passasjerer.  Brt: 92,41
April 1926: Eierselskapet endret navn til AS Høgsfjord Ruteselskap, Fossan i Ryfylke/Stavanger. Levert og omdøpt «Høgsfjord I». Satt inn i lokalrutefart Stavanger-Bergsagel-Meling-Ådnøy-Ims-Høle-Forsand-Helle-Oltesvik-Dirdal-Frafjord. Hver onsdag gikk den også til Lysefjorden. Siden ble dette endret til søndager.
27. mai 1937: Eierselskapet fusjonerte inn i AS Høgsfjord Rutelag, Stavanger. I samme fart.


== MS «Høgsfjord I» ==
Sommer 1940: Ombygd til motordrift. Brt: 104,60. Dampmaskinen demontert og opphugget hos Br. Anda, Hundvåg i Stavanger. Nye motorfundamenter montert ved Rosenberg Mek. Verksted, Stavanger. Slept til M. Haldorsen & Sønner, Rubbestadneset på Bømlo for montering av motor: 4syl 2tev Wichmann dm 255 bhk 10 knop (med manøvrering fra broen).
Juni 1940: Levert og satt i fart igjen. Ruten ble forenklet noe for å spare drivstoff, men var viktig for Stavangers melkeforsyning så den ble holdt gående gjennom hele krigen med drivstoffrasjoner.
1945: Ruten endret tilbake til slik den var før krigen.
1950: Eierselskapet satte inn sin nyombygde lokalrutebåt MS «Høle» i ruten sammen med «Høgsfjord I». «Høle» var større og hadde betydelig bedre lastekapasitet.
19xx: Noe ombygd. Innebygd akterskip og større vinduer i salong på hoveddekk.
1964: Da den nye Frafjordveien sto ferdig, ble «Høgsfjord I» opplagt som reserve ved Engøy i Stavanger.


== Etterhistorie ==
8. november 1969: Solgt til Jan Berge & Rudolf Stangeland, Forsand i Ryfylke/Stavanger for kr. 10 000. Motoren demontert.
17. januar 1970: Solgt til Ole Bjørn Torjussen, Oslo/Stavanger for kr. 25 000. Omdøpt «Kondor». Slept til Oslo og benyttet som husbåt.
30. desember 1972: Totalskadd av brann, mens båten lå til oppussing i Bjørnehodebukta på Nordre Håøy i Oslofjorden.
1973: Overlatt Den Kongelige Norske Marine. Benyttet som målfartøy.
Desember 1973: Gitt bort til Østfold Skipsopphugning, Sarpsborg for opphugging, mot at opphuggingsfirmaet gav kr. 5 000 i gave til Akerøy fort, Hvaler. Slept til Sarpsborg av et marinefartøy.
Mars-april 1974: Ferdig opphugget.
1. desember 1975: Slettet fra norsk register som opphugget.


== Kilder ==
«D/S Høgsfjord I». Lillesand sjømannsforening. Besøkt 13. januar 2019. 
«Fjordabådane»  Magnus Torgersen 1981
Artikkel om AS Høgsfjord Rutelag av Arne Ingar Tandberg og Per Alsaker i «Skipet» 2.1991.
Trygve Eriksen jr.s arkiv